חמשת השלבים הם: בדיקה במה טעיתי ובמה צדקתי, פתרון חוזר של השאלות בהן טעיתי, בדיקה חוזרת האם הפעם צדקתי, קריאת הפתרון המלא מהספר, השוואה בין הפתרון בספר לדרך הפתרון שלי. ובפירוט:1. יש לבדוק את אינדקס התשובות הנכונות, ולסמן נכון/לא נכון ליד כל שאלה שפתרתם. שימו לב: בשלב זה אסור עדיין לבדוק את ההסברים המפורטים לשאלות.2. את השאלות בהן טעיתם עליכם לנסות לפתור שוב, לבד וללא הגבלת זמן, מבלי שרשמתם לעצמכם מה אמורה להיות התשובה הנכונה לפי אינדקס התשובות. עליכם לנסות ולהגיע לפתרון הנכון מתוך ידיעה שהתשובה שסימנתם קודם אינה התשובה הנכונה.3. לאחר שפתרתם את השאלות בהן טעיתם, עליכם לבדוק שוב באינדקס התשובות כדי לבדוק האם הפעם הצלחתם להגיע לתשובה הנכונה, וכך חוזר חלילה ככל שהזמן מאפשר לכם. נפיק ונרוויח הרבה יותר מהשאלה אם נגיע בעצמנו לפתרון הנכון.4. יש לקרוא את הפתרון המלא מהספרים.5. יש לבצע השוואה בין הפתרון המלא שמופיע בספר לבין הדרך בה פתרתם את השאלה. גם אם אופן הפתרון שלכם זהה לפתרון אשר מופיע בספר, עליכם לבדוק כי לא ביצעתם טעויות בתהליך הפתרון. במידה ואופן הפתרון שלכם שונה מהפתרון אשר מופיע בספר, עליכם לבדוק כי אופן הפתרון שלכם נכון. בדקו אם לא חרגתם מכללי הנושא בו השאלה עוסקת. נסו למצוא שאלות דומות באותו נושא, להן פתרון דומה לפתרון שלכם. אם אינם בטוחים בנכונות הפתרון שלכם, מומלץ להיעזר במדריכים שלנו.